Diari Oficial de la Generalitat Valenciana


Sumari del DOGV 2769, del 13-06-1996 (1996/838466)

ORDRE de 7 de juny de 1996, de la Conselleria d'Agricultura i Medi Ambient, per la qual s'estableix un règim de mesures horitzontals per fomentar mètodes de producció agrària compatibles amb les exigències de la protecció i la conservació de l'espai natural.
------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1996/06/07/(3)/dof/vci/html**

### Dades del document

Número de DOGV
:   2769

Data del DOGV
:   13-06-1996

Secció del DOGV
:   DISPOSICIONS GENERALS

Número del document
:   1996/838466


Data del document
:   07-06-1996

Organisme emissor
:   Conselleria d'Agricultura i Medi Ambient

Tipus de document
:   Ordre

Correcció d'errades

Anàlisi jurídica

ORDRE de 7 de juny de 1996, de la Conselleria d'Agricultura i Medi Ambient, per la qual s'estableix un règim de mesures horitzontals per fomentar mètodes de producció agrària compatibles amb les exigències de la protecció i la conservació de l'espai natural.   
En el marc de la reforma de la política agrària comuna, en el Reglament (CEE) 2.078/1982, del Consell, de 30 de juny, sobre mètodes de producció agrària compatibles amb les exigències de la protecció del medi ambient i la conservació de l'espai natural, s'estableix un règim d'ajudes de caràcter horitzontal, destinat, entre altres finalitats, a fomentar l'agricultura extensiva, la cria de races de bestiar autòctones en perill d'extinció i l'agricultura ecològica, i es preveuen, igualment, mesures encaminades a millorar la formació dels agricultors en matèria de pràctiques de producció agrícola i forestal, compatibles amb el medi ambient. Amb la finalitat d'estimular la participació dels agricultors i ramaders en aquestes mesures, cal compensar les rendes d'aquells que es comprometen a realitzar-les.  
El Reial Decret 51/1995, de 20 de gener, (BOE núm. 33, de 8 de febrer), instrumenta l'aplicació del Reglament (CEE) 2.078/1992, sobre mètodes de producció agrària compatibles amb les exigències de la protecció del medi ambient i la conservació de l'espai natural.  
D'acord amb el que s'especifica en l'article 3 del Reglament (CEE) 2.078/92, es va aprovar per la Comissió Europea, mitjançant decisió de 27 de setembre de 1994, el marc reglamentari general pel qual es disposa l'aplicació horitzontal en la totalitat del territori nacional de quatre línies d'ajudes.  
Amb el règim d'actuacions que s'estableix en aquesta ordre es pretén assolir, entre altres, els següents objectius:  
a) Realitzar els canvis previstos en el context de les organitzacions comunes de mercat i aprofitar la disminució de producció per a millorar les condicions mediambientals.  
b) Contribuir a la realització dels objectius de les polítiques comunitàries en matèria d'agricultura i medi ambient.  
Sense perjudici de l'aplicació directa i immediata dels reglaments comunitaris esmentats, com també de la normativa bàsica estatal, és convenient concretar, puntualitzar i assenyalar determinats aspectes de l'última, amb l'objectiu de facilitar als titulars d'explotacions agràries de la Comunitat Valenciana l'accés a les ajudes.  
Per això, a proposta de la Direcció General de Producció Agrària i Pesca, i fent ús de les atribucions conferides per l'article 35 de la Llei de Govern Valencià,  
ORDENE  
CAPíTOL I  
Agricultura ecològica o biològica  
Article 1  
Amb l'objectiu de promoure i desenvolupar l'obtenció de productes ecològics o biològics, els titulars de les explotacions agràries ubicades a la Comunitat Valenciana podran beneficiar-se de les ajudes màximes que s'estableixen en l'annex I, sempre que cultiven la superfície mínima que s'hi reflecteix i es comprometen per un període de cinc anys a complir els següents requisits:  
a) Mantenir o incrementar la fertilitat de la terra per mitjà del cultiu de lleguminoses, adobs verds i adobs orgànics.  
b) No utilitzar adobs químics, llevat de casos excepcionals i amb autorització de l'òrgan competent, dels indicats en la part A de l'annex II del Reglament (CEE) 2.381/94, del Consell, que modifica el Reglament (CEE) 2.092/91.  
c) No utilitzar productes químics per al control de plagues i malalties, les quals es combatran, en cas de necessitat, únicament amb els productes autoritzats en el Reglament (CEE) 2.092/91.  
d) Realitzar únicament aquells mètodes de cultiu que estiguen d'acord amb les exigències dictades pel Consell Regulador de l'Agricultura Ecològica o òrgan nacional o autonòmic competent, d'igual naturalesa.  
e) Estar inscrit o haver sol·licitat la inscripció en el Registre del Comité d'Agricultura Ecològica de la Comunitat Valenciana.  
f) Quan el titular de l'explotació exercisca l'activitat com a agricultor a títol principal (ATP) o professional d'acord amb la definició de la Llei 19/1995, de 4 de juliol, de Modernització de les Explotacions Agràries, les ajudes podran incrementar-se en un 20 per cent acumulatiu.  
CAPíTOL II  
Agricultura extensiva  
Article 2  
Els titulars d'explotacions agràries ubicades a la Comunitat Valenciana que, mitjançant la continuïtat del guaret tradicional (d'acord amb els índexs comarcals de guaret) i l'aprofitament de les rostollades per a l'alimentació del bestiar i les aus, podran ser beneficiaris de les ajudes màximes que s'estableixen en l'annex II, amb el compromís de complir, durant un període de cinc anys els requisits següents:  
a) No realitzar cultius herbacis en una superfície de l'explotació de cinc hectàrees com a mínim, que pot ser rotativa entre la total de l'explotació, sense que es consideren incloses en aquesta superfície les terres que, de forma obligatòria o voluntària i d'acord amb el Reglament (CEE) 1.765/92, cal deixar de cultivar (terres de retirada).  
b) No procedir a la crema de rostolls en tota l'explotació.  
c) No utilitzar adobs ni productes fitopatològics d'origen químic en la superfície acollida a les mesures durant el període de no cultiu.  
d) Mantenir el rostoll durant un període mínim de cinc mesos, el qual podrà augmentar-se fins a set quan ho permeta la situació climàtica de l'any, per a l'aprofitament per les aus de la zona i el pasturatge de bestiar, i enterrar en el moment adequat les restes de la collita.  
e) No superar una càrrega ramadera de 0,5 UBM per hectàrea en la superfície no cultivada.  
f) Realitzar una tasca poc profunda a la fi de l'hivern en el sentit de les corbes de nivell.  
g) Quan el titular de l'explotació exercisca l'activitat com a agricultor a títol principal (ATP) o professional d'acord amb la definició de la Llei 19/1995, de 4 de juliol, de Modernització de les Explotacions Agràries, les ajudes podran incrementar-se en un 20 per cent acumulatiu.  
CAPíTOL III  
Races en perill d'extinció  
Article 3  
A fi de fomentar la cria de races de bestiar en perill d'extinció, indicades en l'annex III de l'ordre, i la millora genètica i les condicions de maneig que n'asseguren la continuïtat, els ramaders podran accedir a les ajudes màximes que s'estableixen en l'annex III, comprometent-se a complir durant un període de cinc anys els següents requisits:  
a) Mantenir, incrementar i millorar el cens ramader de races autòctones en perill d'extinció.  
b) En cas d'existir una associació, organització o servei oficial que porte el llibre genealògic de la raça de la qual es tracte, inscriure els exemplars en aquests llibres.  
c) Quan el titular de l'explotació exercisca l'activitat com a agricultor a títol principal (ATP) o professional d'acord amb la definició de la Llei 19/1995, de 4 de juliol, de Modernització de les Explotacions Agràries, les ajudes podran incrementar-se en un 20 per cent acumulatiu.  
CAPíTOL IV  
Formació agroambiental  
Article 4  
Podran beneficiar-se les persones físiques o jurídiques, interessades o relacionades amb el medi natural, incloses les entitats associatives i organitzacions professionals agràries, sempre que desenvolupen plans de formació prèviament aprovats per la Direcció General de Producció Agrària.  
Per a accedir a les ajudes, les primes màximes de les quals s'indiquen en l'annex IV, caldrà complir les següents condicions:  
a) Presentar davant la Direcció General de Producció Agrària i Pesca plans de formació que incloguen com a mínim el contingut dels cursos, la duració, professorat i nombre d'alumnes per curs.  
b) Acreditar l'assistència amb aprofitament dels alumnes als cursos de formació aprovats.  
c) Presentar les factures de despeses i els corresponents justificants de pagament dels efectuats en la realització d'aquests plans de formació.  
CAPíTOL V  
Disposicions comunes  
Article 5. Sol·licituds d'ajudes  
Els impresos de sol·licitud per a cada tipus d'ajuda estaran disponibles a les oficines comarcals de la Conselleria d'Agricultura i Medi Ambient, i també als seus serveis territorials d'Alacant, Castelló i València.  
Les persones interessades emplenaran les sol·licituds d'ajuda en els models d'impresos habilitats per la Conselleria d'Agricultura i Medi Ambient. Caldrà adjuntar-hi:  
- Declaració de IRPF i/o impost de societats.  
- Certificat de la Tresoreria de la Seguretat Social o justificants de pagament dels últims 12 mesos de quota.  
- Certificat del Comité d'Agricultura Ecològica, en el cas de l'article 1 del capítol I.  
- NIF o DNI o CIF.  
- Fitxa de manteniment de tercers.  
- Certificat de compte bancari.  
- Cartilla ramadera o llibre de transhumància.  
Article 6. Termini de presentació  
El termini de presentació de sol·licituds acabarà el 31 de març de cada any llevat de les sol·licituds d'ajuda per al foment de l'agricultura extensiva, el termini de presentació de la qual serà el de la sol·licitud d'ajudes a superfícies per a determinats cultius herbacis. Per a l'any 1996, el termini de presentació per a totes les sol·licituds serà de 30 dies naturals des de la publicació de l'ordre.  
La no-presentació de sol·licituds en algun dels cinc anys de compromís sense causa justificada s'entendrà com a incompliment d'aquest, i obligarà al reintegrament de les quantitats percebudes i els corresponents interessos.  
Les sol·licituds podran presentar-se a les oficines de la Conselleria d'Agricultura i Medi Ambient i en la resta de llocs i formes a què es refereix l'article 38 de la Llei 30/1992.  
Article 7  
Els serveis territorials de la Conselleria d'Agricultura i Medi Ambient, a la vista de les sol·licituds i de la documentació aportada, després de les comprovacions que es consideren necessàries, enviaran l'informe-proposta al director general de Producció Agrària i Pesca, qui resoldrà en un termini màxim de sis mesos comptadors des de la data final de presentació de sol·licituds; caldrà considerar-la desestimada si no s'hi dicta resolució en aquest termini.  
Article 8  
Per a l'exercici 1996, l'import global màxim de les ajudes pujarà a 86.740.329 pessetes, a càrrec de l'aplicació pressupostària 58.92.95.3475.479.88.2, línia 407. Per als exercicis següents, l'import global màxim es fixarà tenint en compte els pressupostos de cada exercici i d'acord amb el règim legal de les despeses d'abast plurianual.  
Si la quantia resultant de les ajudes aprovades supera els totals establits, es procedirà a un prorrateig entre les sol·licituds amb dret a subvenció dins de cada capítol d'ajudes.  
Article 9  
Els sol·licitants presentaran anualment les corresponents declaracions de cultius i/o parcel·les per a accedir a les línies d'ajuda.  
Els serveis territorials de la Conselleria d'Agricultura i Medi Ambient certificaran que s'ha complit la finalitat subvencionada inspeccionant com a mínim el 5 per cent dels expedients per cada línia d'ajuda, llevat de la corresponent al capítol IV.  
Article 10  
Si com a resultat de les comprovacions es demostra que no existeix el cultiu, que no es respecten les condicions o que la diferència entre les dades declarades i les reals és superior al 20 per cent d'aquestes, no pertocaran les ajudes de l'anualitat corresponent i obligarà al reintegrament de les quantitats ja percebudes a càrrec d'aquest programa amb els corresponents interessos, després de la tramitació de l'oportú expedient contradictori.  
DISPOSICIONS FINALS  
Primera  
Es faculta el director general de Producció Agrària i Pesca per a dictar les resolucions necessàries que desenvolupen l'ordre.  
Segona  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
València, 7 de juny de 1996  
La consellera d'Agricultura i Medi Ambient,  
MARIA àNGELS RAMaN-LLIN I MARTíNEZ  
ANNEX I  
Foment de l'agricultura ecològica o biològica  
Les primes màximes, amb el límit de la conversió oficial a pessetes dels imports màxims en ecus fixats pel Reglament (CEE) 2.078/82 en el moment de la resolució de concessió, i sense perjudici de l'increment que es reflecteix en l'article primer d'aquesta ordre, seran les següents:  
 Prima màxima Superfície mínima   
Cultiu PTA/ha de cultius  
Herbacis secà 20.000 5 ha  
Herbacis regadiu 25.000 1 ha  
Hortícoles 40.000 0,5 ha  
Hivernacle i cultiu sota plàstic 75.000 0,3 ha  
Oliverar i vinya 45.000 5 ha  
Fruiters secà 35.000 5 ha  
Fruiters regadiu 60.000 1 ha  
Pastures i deveses 15.000 15 ha  
ANNEX II  
Foment de l'agricultura extensiva  
L'import màxim de la prima per al foment de l'agricultura extensiva, amb el límit de la conversió oficial a pessetes dels imports màxims en ecus fixats pel Reglament (CEE) 2.078/82 en el moment de la resolució de concessió, i sense perjudici de l'increment que es reflecteix en l'article segon d'aquesta ordre, serà de 5.500 PTA/ha. Aquesta prima, a més, s'incrementarà fins a un 40 per cent acumulatiu si se sembra una lleguminosa per a enterrar en verd o per a alimentació del bestiar en pasturatge o de les aus estepàries, i aquesta sembra afectarà com a màxim el 20 per cent de la superfície total de l'explotació. Per a la determinació de la prima final que s'ha de pagar, es tindrà en compte la superfície que es dedica a guaret tradicional en cada explotació amb la següent graduació:  
- Primeres 50 hectàrees 100% de la prima  
-Les següents 50 hectàrees 80% de la prima  
- Les següents 50 hectàrees 70% de la prima  
- Les següents 100 hectàrees 60% de la prima  
- Superfície superior a 250 0% de la prima  
ANNEX III  
Foment de races en perill d'extinció  
Les races de bestiar en perill d'extinció a la Comunitat Valenciana són:  
· Oví:  
- xurra tensina  
- maellana  
- roja o guirra.  
· Cavallí:  
- monchina  
A aquesta llista s'afegeixen totes les races incloses en l'annex III del Reial Decret 51/1995, de 20 de gener, de les quals, encara que no siguen autòctones del nostre territori, es mantenen o exploten exemplars a la Comunitat Valenciana.  
Per a les races declarades en perill d'extinció i mencionades anteriorment, l'import màxim de la prima, amb el límit de la conversió oficial a pessetes dels imports màxims en ecus fixats pel Reglament (CEE) 2.078/82 en el moment de la resolució de concessió, serà de 10.000 pessetes per UBM. Per al càlcul de les equivalències entre les diverses espècies es tindrà en compte l'annex del Reglament (CEE) 2.328/1991, del Consell, de 15 de juliol.  
ANNEX IV  
Foment de la formació agroambiental  
Per als plans de formació que complisquen les condicions establides en l'article 4 d'aquesta ordre, la quantia màxima de les primes, amb el límit de la conversió oficial a pessetes dels imports màxims en ecus fixats pel Reglament (CEE) 2.078/82 en el moment de la resolució de concessió, serà la següent:  
a) Cursos dirigits a monitors mediambientals: fins a 400.000 pessetes per monitor format, incloses les despeses d'allotjament i manutenció.  
b) Cursos dirigits a agricultors, ramaders o treballadors forestals: fins a 200.000 pessetes per alumne que acredite l'assistència amb aprofitament als cursos.


Còpia Permalink ELI